CELEX: C2006/022/37
Language: fi
Date: 2006-01-28 00:00:00
Title: Asia T-415/05: Kanne  25.11.2005  — Helleenien tasavalta v. komissio

28.1.2006   
            
            
               FI
            
            
               Euroopan unionin virallinen lehti
            
            
               C 22/19
            
         Kanne 25.11.2005 — Helleenien tasavalta v. komissio
   (Asia T-415/05)
   (2006/C 22/37)
   Oikeudenkäyntikieli: kreikka
   Asianosaiset
   
      Kantaja: Helleenien tasavalta (asiamiehet: A. Samoni, P. Milonopoulos)
   
      Vastaaja: komissio
   Vaatimukset
   
               —
            
            
               Komission 14.9.2005 tekemä päätös K(2005) 2706 lopull. on kumottava kokonaan tai osittain
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kreikan valtiollisen lentoyhtiön, Olympiki Aeroporian, yksityistämisen yhteydessä aloitti toimintansa uusi yhtiö, Olympiakes Aerogrammes (NOA), joka hoiti lentotyön, kun taas Olympiaki Aeroporia — Ypiresies A. E. -yhtiölle (O.A), miksi vanhan yrityksen nimi muutettiin, jäivät muut toiminnot, lähinnä maapalvelut ja lentokoneiden kunnossapito ja korjaus. Riidanalaisessa päätöksessä komissio totesi, että NOA:lle ja OA:lle oli annettu perustamissopimuksen vastaisia valtiontukia, sillä
   
               —
            
            
               NOA sai edelleen vuokralle lentokoneita vuokralla, joka oli alhaisempi kuin varsinainen leasingvuokra, mistä koitui vahinkoa Kreikan valtiolle ja OA:lle
            
         
               —
            
            
               NOA:n taseen vastaavat arvioitiin ylihintaan silloin, kun sitä muodostettiin
            
         
               —
            
            
               Kreikan valtio antoi OA:lle käteisvaroja ja maksoi OA:n puolesta tiettyjä lainaeriä ja leasingmaksuja
            
         
               —
            
            
               Kreikan valtio sieti jatkuvasti OA:lta sitä, että se jätti maksamatta veroja ja sosiaaliturvamaksuja.
            
         Kanteellaan Kreikka riitauttaa lähtökohtaisesti päätöksen sen osan, joka koskee NOA:n maksamia lentokoneiden vuokria. Kreikka väittää, että valtiontukea ei ole annettu ja että riidanalainen päätös on näin ollen ristiriidassa EY 87 artiklan 1 kohdan kanssa. Kreikan mukaan sekä OA että Kreikan valtio toimivat kuten olisi toiminut jokainen järkevä yksityishenkilö, ja lisäksi NOA:n maksamat vuokrat vastaavat markkinahintoja. Tässä samalla yhteydessä Kreikka vetoaa siihen, että riidanalaisessa päätöksessä on loukattu perusteluvelvollisuutta.
   Siltä osin kuin kyse on päätöksen siitä osasta, joka koskee NOA:n taseen vastaavan arvoa, Kreikka katsoo, että komissio on selvästi arvioinut virheellisesti OA:n taseen vastaavan sitä määrä, joka siirrettiin NOA:lle, ja että komission tätä koskevia johtopäätelmiä ei ole perusteltu. Kreikka katsoo joka tapauksessa, että perustelut puuttuvat myös riidanalaisen päätöksen sen osan osalta, joka koskee niiden edellytysten täyttymättä jättämistä, joiden täyttyessä voidaan myöntää pelastustukea ja soveltaa EY 87 artiklan 3 kohtaa, ja Kreikka vetoaa lisäksi siihen, että komissio on arvioinut oikeudellisesti virheellisesti tätä seikkaa.
   Siltä osin kuin kyse on siitä, että Kreikan valtio on maksanut tiettyjä lainaeriä ja leasingmaksuja, Kreikka huomauttaa, että se maksoi ne sen vuoksi, että se oli vastuussa niistä takaajan ominaisuudessa sen takuun perusteella, joka oli annettu ennen komission riidanalaisen päätöksen tekemistä ja joka myös kattoi nämä menot. Kreikan mukaan näiden summien maksamista seurasi Kreikan oikeuden mukainen pakollinen menettely, jossa nämä peritään OA:lta. Näiden argumenttien perusteella Kreikka vetoaa siihen, ettei riidanalaista päätöstä ole perusteltu riittävästi, mikä Kreikan mukaan merkitsee selvästi virheellistä oikeudellista arviointia.
   Siltä osin kuin kyse on päätöksen siitä osasta, jossa päädytään johtopäätökseen, jonka mukaan NOA muodostaa OA:n jatkajan, Kreikka esittää joukon argumentteja riitauttaakseen komission arvion ja vetoaa tällä perusteella EY 87 artiklan 1 kohdan ja EY 88 artiklan 2 kohdan rikkomiseen sekä myös perustelujen puuttumiseen.
   Kreikka vetoaa vielä kuulemisoikeuksien rikkomiseen sekä hyvän hallinnon periaatteen loukkaamiseen, sillä se katsoo, että sille ei annettu mahdollisuutta esittää kantojansa puolueettomien asiantuntijoiden selvityksestä, jonka komissio oli hankkinut. Lopuksi Kreikka vetoaa suhteellisuusperiaatteen loukkaamiseen ja perustelujen puutteellisuuteen, koska tukia vaaditaan riidanalaisessa päätöksessä perittäväksi takaisin NOA:lta ajanjaksolta 2002–2004, vaikka se aloitti toimintansa vasta 11.12.2003.